《友人适越路过桐庐寄题江驿》
唐代·李郢

桐庐县前洲渚平，桐庐江上晚潮生。莫言独有山川秀，

过日仍闻官长清。麦陇虚凉当水店，鲈鱼鲜美称莼羹。

王孙客棹残春去，相送河桥羡此行。

作者简介：李郢，字楚望，长安人。大中十年，第进士，官终侍御史。诗作多写景状物，风格以老练沉郁为主。代表作有《南池》、《阳羡春歌》、《茶山贡焙歌》、《园居》、《中元夜》、《晚泊松江驿》、《七夕》、《江亭晚望》、《孔雀》、《画鼓》、《晓井》等，其中以《南池》流传最广。